“Turon shoyisi” sanatoriy-profilaktoriy kompleksini Marg‘ilon shahridagi 22-son nogiron bolalar ixtisoslashtirilgan maktabiga berish to‘g‘risida

Nogiron bolalarning o‘qishi va dam olishi uchun qulay shart-sharoitlar yaratish maqsadida Vazirlar Mahkamasi qaror qiladi:
 1. “Turon shoyisi” ochiq aksiyadorlik jamiyati, Farg‘ona viloyati hokimligi, “Sog‘lom avlod uchun” jamg‘armasi va O‘zbekiston Respublikasi Davlat mulki qo‘mitasining Farg‘ona viloyati, Marg‘ilon shahri, B.Marg‘iloniy ko‘chasi, 32-uyda joylashgan “Turon shoyisi” sanatoriy-profilaktoriy kompleksini “Turon shoyisi” ochiq aksiyadorlik jamiyati balansidan Farg‘ona viloyati xalq ta’limi boshqarmasi balansiga Marg‘ilon shahridagi 22-son ixtisoslashtirilgan maktabining nogiron bolalari uchun bepul o‘tkazish to‘g‘risidagi taklifiga rozilik berilsin. 
 2. Farg‘ona viloyati hokimligi, Xalq ta’limi vazirligi “Turon shoyisi” ochiq aksiyadorlik jamiyati bilan birgalikda: 
 bir oy muddatda “Turon shoyisi” sanatoriy-profilaktoriy kompleksining belgilangan tartibda balansdan balansga berilishini va qabul qilib olinishini ta’minlasinlar;
 berilayotgan “Turon shoyisi” sanatoriy-profilaktoriy kompleksi Vazirlar Mahkamasining 2004-yil 9-iyuldagi 321-son qarori bilan tasdiqlangan 2004 — 2009-yillarda buziladigan, mukammal rekonstruksiya qilinadigan, mukammal va joriy ta’mirlanadigan umumta’lim maktablari o‘rniga yangi umumta’lim maktablarini qurishning asosiy ko‘rsatkichlari doirasida 2006-yilda Maktab ta’limini rivojlantirish dasturiga kiritsinlar, berilayotgan kompleksni keyinchalik rekonstruksiya qilsinlar va uning negizida aqliy jihatdan zaif bolalar uchun ixtisoslashtirilgan maktab tashkil qilsinlar. 
 3. Vazirlar Mahkamasining “2003-2004-yillarda korxonalarni davlat tasarrufidan chiqarish va xususiylashtirish dasturi to‘g‘risida” 2003-yil 17-apreldagi 185-son qaroriga 2-ilovadan 183-pozitsiya (“Turon shoyisi” sanatoriy-profilaktoriy kompleksi) chiqarib tashlansin. 
 4. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari M.Z.Usmonov zimmasiga yuklansin.